ᱠᱚᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ

ᱠᱚᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ ᱟᱨᱵᱟᱝ KGBV ᱫᱚ ᱥᱤᱧᱚᱛ ᱨᱮ ᱞᱚᱦᱚᱡᱩᱨᱤ ᱛᱷᱚᱠ ᱠᱚ ᱞᱟᱹᱜᱤᱫ ᱛᱮ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱪᱟᱪᱞᱟᱣ ᱠᱟᱱ ᱢᱤᱫ ᱟᱣᱟᱥᱤᱭ ᱵᱟᱞᱤᱠᱟ ᱛᱟᱱᱟᱞᱟ ᱟᱥᱲᱟ ᱠᱟᱱᱟ ᱾

ᱱᱟᱜᱟᱢ
ᱱᱚᱣᱟ ᱯᱞᱟᱱ ᱫᱚ ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱚᱜᱚᱥᱴ ᱒᱐᱐᱔ ᱥᱟᱞ ᱨᱮ ᱮᱦᱚᱵ ᱞᱮᱱᱟ ᱛᱟᱦᱮᱸᱫ ᱾ ᱟᱫᱚ ᱱᱚᱣᱟ ᱡᱚᱛᱚ ᱥᱮᱪᱮᱫ ᱟᱵᱷᱤᱭᱟᱱ ᱠᱟᱹᱢᱤᱦᱚᱨᱟ ᱨᱮ ᱯᱩᱨᱟᱹᱣ ᱞᱮᱱᱟ ᱛᱟᱦᱮᱸᱫ, ᱚᱱᱟ ᱞᱟᱹᱜᱤᱫ ᱛᱮ ᱜᱮᱨ ᱟᱹᱫᱤᱵᱟᱹᱥᱤ, ᱟᱹᱫᱤᱵᱟᱹᱥᱤ, ᱮᱴᱟᱜ ᱯᱤᱪᱷᱲᱟᱹ ᱡᱟᱹᱛᱤ, ᱢᱟᱭᱱᱚᱨᱤᱴᱤ ᱜᱩᱴ ᱠᱚ ᱟᱨ ᱨᱮᱸᱜᱮᱡ ᱠᱷᱚᱱ ᱞᱟᱛᱟᱨ ᱜᱷᱟᱨᱚᱸᱡᱽ ᱨᱤᱱ ᱠᱩᱲᱤ ᱠᱚ ᱞᱟᱹᱜᱤᱫ ᱛᱮ ᱥᱮᱪᱮᱫ ᱥᱩᱵᱤᱫᱷᱟ ᱠᱚ ᱧᱟᱢ ᱫᱟᱲᱮᱭᱟᱜᱼᱟ ᱾ ᱥᱮᱪᱮᱫ ᱞᱮᱠᱟᱛᱮ ᱯᱟᱹᱪᱷᱞᱟᱹ ᱵᱚᱱᱚᱛ ᱨᱮ ᱾Revised Guidelines for Implementation of Kasturba Gandhi Balika Vidyalaya (KGBVs) 

ᱠᱚᱵᱽᱨᱮᱡᱽ
ᱱᱚᱣᱟ ᱯᱞᱟᱱ ᱫᱚ ᱒᱘ ᱜᱚᱴᱟᱝ ᱯᱚᱱᱚᱛ ᱟᱨ ᱛᱟᱞᱢᱟ ᱥᱟᱥᱚᱱᱮᱫ ᱮᱞᱟᱠᱟ ᱨᱮ ᱞᱟᱜᱩ ᱟᱠᱟᱱᱟ :

ᱟᱥᱟᱢ, ᱟᱱᱫᱷᱨᱚ ᱯᱨᱚᱫᱮᱥ, ᱛᱮᱞᱮᱝᱜᱟᱱᱟ, ᱚᱨᱩᱬᱟᱪᱚᱞ ᱯᱨᱚᱫᱮᱥ, ᱵᱤᱦᱟᱨ, ᱪᱷᱚᱛᱛᱤᱥᱜᱚᱲ, ᱫᱟᱫᱽᱨᱟ ᱟᱨ ᱱᱚᱜᱚᱨ ᱦᱟᱵᱮᱞᱤ, ᱫᱤᱞᱞᱤ, ᱜᱩᱡᱽᱨᱟᱴ, ᱦᱚᱨᱤᱭᱟᱬᱟ, ᱦᱤᱢᱟᱪᱚᱞ ᱯᱨᱚᱫᱮᱥ, ᱡᱟᱹᱢᱢᱩ ᱟᱨ ᱠᱟᱹᱥᱢᱤᱨ, ᱡᱷᱟᱨᱠᱷᱚᱸᱰ, ᱠᱚᱨᱱᱟᱴᱚᱠ, ᱢᱚᱫᱷᱭᱚ ᱯᱨᱚᱫᱮᱥ, ᱢᱚᱦᱟᱨᱟᱥᱴᱨᱚ, ᱢᱟᱱᱤᱯᱩᱨ, ᱢᱮᱜᱷᱟᱞᱚᱭ, ᱢᱤᱡᱚᱨᱟᱢ, ᱱᱟᱜᱟᱞᱮᱱᱰ, ᱳᱰᱤᱥᱟ, ᱯᱟᱸᱡᱟᱵᱽ, ᱨᱟᱡᱚᱥᱛᱷᱟᱱ, ᱛᱟᱢᱤᱞᱱᱟᱰᱩ, ᱛᱨᱤᱯᱩᱨᱟ, ᱩᱛᱛᱚᱨ ᱯᱨᱚᱫᱮᱥ, ᱩᱛᱛᱚᱨᱟᱠᱷᱚᱸᱰ ᱟᱨ ᱯᱚᱪᱷᱤᱢ ᱵᱟᱝᱞᱟ ᱾Kasturba Gandhi Balika Vidhayalaya (KGBV) Scheme detail

ᱥᱤᱧᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱒,᱕᱗᱘ ᱜᱚᱴᱟᱝ ᱠᱮᱡᱤᱵᱤᱵᱷᱤ ᱢᱟᱱᱟᱣ ᱧᱟᱢ ᱟᱠᱟᱱᱟ ᱾2013 ᱱᱤᱭᱟᱹ ᱠᱷᱚᱱ ᱫᱚ ᱔᱒᱗ ᱜᱚᱴᱟᱝ ᱠᱮᱡᱤᱵᱤᱵᱷᱤ ᱫᱚ ᱢᱩᱥᱞᱤᱢ ᱵᱚᱱᱚᱛ ᱨᱮ, ᱖᱑᱒ ᱜᱚᱴᱟᱝ ᱫᱚ ᱟᱹᱫᱤᱵᱟᱹᱥᱤ ᱵᱚᱱᱚᱛ ᱨᱮ, ᱖᱘᱘ ᱜᱚᱴᱟᱝ ᱫᱚ ᱮᱥᱥᱤ ᱵᱚᱱᱚᱛ ᱨᱮ ᱢᱟᱱᱟᱣ ᱧᱟᱢ ᱟᱠᱟᱱᱟ ᱾ ᱥᱮᱪᱮᱫ ᱯᱤᱪᱷᱲᱟᱹ ᱵᱚᱱᱚᱛ ᱨᱮᱫᱚ ᱜᱩᱴ ᱗᱕᱐ ᱜᱚᱴᱟᱝ ᱟᱣᱟᱥᱤᱭ ᱟᱥᱲᱟ. ᱡᱷᱤᱡ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱠᱚᱥᱛᱩᱨᱵᱟ ᱜᱟᱱᱫᱷᱤ ᱵᱟᱞᱤᱠᱟ ᱵᱤᱫᱽᱭᱟᱞᱚᱭ


ᱛᱷᱚᱠ:ᱥᱤᱧᱚᱛ ᱨᱮ ᱛᱤᱨᱞᱟᱹ ᱠᱚᱣᱟᱜ ᱥᱮᱪᱮᱫ